Pouk na daljavo

**GLASBENA UMETNOST, 8. razred (8 05)**

21. aprila 2020

*Spoštovani učenci!*

*Po desetem maju moram pridobiti ocene, zato bomo ta in prvi teden v maju utrjevali. Kako vas bom ocenil, se bomo še dogovorili. Zaenkrat vam pošiljam nekaj vprašanj in odgovorov; upam, da vam bo v pomoč pri učenju.*

1. **Slovenski sinonim za rokoko?**

Galantni stil.

1. **Kaj je značilnost rokokoja?**

Zelo podrobna, skorajda pretirana okrašenost.

1. **Predstavnik rokokoja v glasbi?**

Jean- Philippe Rameau in Carl Philip Emanuel Bach, sin velikega Johanna Sebastiana Bacha.

1. **Kakšna je razlika med klasiko in klasicizmom?**

Klasicizem je zgodovinsko kulturno obdobje, klasika pa so najboljša umetniška dela skozi vso zgodovino.

1. **Kaj je polifonija?**

Polifonija je večglasje, pri katerem so glasovi enakovredni in se prepletajo. Vsak glas ima svojo samostojno melodijo.

1. **Kaj je homofonija?**

Homofonija je večglasje, pri katerem je en glas pomembnejši in prinaša melodijo. Navadno je to najvišji glas, ni pa nujno. Ostali glasovi so podrejeni in ga harmonsko dopolnjujejo.

1. **Kaj je trilček? (str. 10)**

Glasbeni okrasek.

1. **Kdo so dunajski klasiki? (str. 11)**

Haydn, Mozart, Beethoven

1. **Katera glasbena oblika je najbolj značilna za klasicizem?**

Sonata, večstavčna ciklična skladba, v kateri se izmenjujejo hitri in počasni stavki.

1. **Kaj je simfonija?**

Kar je sonata za solistični inštrument, je simfonija za orkester.

1. **Kaj je komorna glasba?**

Komorna glasba je glasba za manjše zasedbe.

1. **Kaj je menuet?**

Srednje hiter plesni stavek v tridobnem taktu. Skladatelji klasicizma so ga radi uvrščali v svoje sonate in simfonije.

1. **Kdo je Wolfgang Amadeus Mozart?**

(str. 14, 15)­­­­­­­­

1. **Kaj je opera buffa?**

Komična opera.

1. **Katera je Mozartova najbolj znana opera buffa?**

Čarobna piščal.

1. **Kdo je Ludwig van Beethoven?**

(str. 17)

1. **Kako se imenuje Beethovnova VI. Simfonija?**

Pastoralna ali pastirska.

1. **Ali je Beethoven vse življenje ustvarjal klasicistična dela?**

Ne, proti koncu svojega življenja je vedno bolj prehajal v romantiko, kar dokazuje npr. uporaba pevskega zbora v svoji IX. simfoniji.

1. **Kaj je glavna značilnost glasbe v romantiki?**

Da skladatelji opisujejo čustva in da se je harmonija razvila do meja, ki jo postavlja tonalitetna glasba, torej glasba, ki jo lahko ustvarimo znotraj do tedaj znanih lestvic (dur in mol).

1. **Ali je glasba v obdobju romantike še vedno dostopna le plemstvu?**

Ne, v romantiki so se začela graditi ogromna operna gledališča in koncertne dvorane in koncerti so tako postali dostopni širšemu krogu ljudi, zlasti meščanstvu.

1. **Kaj je kromatična lestvica?**

Lestvica iz vseh dvanajstih tonov.